

**Yr olwyn yrfa**

**Eich taith i fod yn fwy cyflogadwy**

|  |
| --- |
| 1. **Gofyn am help**

Mae angen help ar bawb er mwyn symud ymlaen. Nid yw dod o hyd i fai yn negyddol. Dyma'ch cyfle chi i newid eich hun ac eraill. Mae'n anodd datblygu heb ddod o hyd i feiau. Gofynnwch i chi’ch hun; Pa gymorth sydd ei angen arnaf? Ble gallaf gael hyd i help? Pa newidiadau a hyfforddiant sydd angen i mi eu gwneud? |
| 1. **Sut ydw i'n dirnad fy nghryfderau a'm gwendidau?**

Dechreuwch drwy restru'ch cryfderau er mwyn canfod cydbwysedd yn erbyn eich beiau. Weithiau mae hyn yn anodd, fodd bynnag, mae gofyn am help ac awydd i ddatblygu'ch hun yn gryfder mawr ynddo'i hun. Weithiau mae angen help eraill er mwyn adnabod eich cryfderau. Unwaith y byddwch wedi adnabod eich cryfderau a'ch gwendidau, gallwch ganolbwyntio ar y rhain er mwyn i chi ddatblygu. |
| 1. **Sut ydw i'n edrych neu'n cyflwyno fy hun?**

Meddyliwch am sut rydych yn cyflwyno'ch hun ar bapur, wyneb yn wyneb ac ar-lein - (CV, llythyr eglurhaol, ceisiadau, cyfweliadau ac ar-lein).Mae sut rydym yn cyflwyno'n cryfderau'n bwysig er mwyn symud ymlaen mewn bywyd ac yn ein gyrfa. Rydych am gyflwyno'ch hun yn y modd gorau posib a gadael i eraill wybod dyma'r fersiwn orau ohonoch chi. Mae dangos cryfder yn anodd ar adegau, ond drwy ymarfer, gallwch wneud hyn. |
| 1. **Sut ydw i'n dechrau mynd ati i wneud newidiadau?**

Cynlluniwch yr hyn rydych am ei gyflawni drwy gasglu gwybodaeth am eich llwybr cynnydd dewisol gyda gweithiwr proffesiynol a gwnewch hwn yn nod i chi'ch hun wrth i chi symud ymlaen. Mae cefnogaeth yno bob amser i'ch helpu i gyflawni hyn.Gan eich bod wedi cynllunio'ch llwybr cynnydd, peidiwch â rhuthro drwy'r broses hon er mwyn symud ymlaen. Dechreuwch ar eich cyflymdra eich hun a chofiwch ymddiried yn eich cred y byddwch yn cyrraedd y llinell derfyn gyda'ch dysgu a'ch datblygiad.Cymerwch amser i ddechrau mynd i'r afael â’ch newidiadau a datblygu'ch sgiliau.  |
| 1. **Sut ydw i'n rhoi fy sgiliau newydd ar waith?**

Dechreuwch ddefnyddio’ch sgiliau newydd a'ch cryfderau yn eich gyrfa. Canolbwyntiwch y sgiliau hyn ar gael cyflogaeth neu ddatblygu yn eich cyflogaeth bresennol, neu wrth gymryd y cam cyntaf tuag at eich gyrfa ddelfrydol. |
| 1. **Sut ydw i'n aros yn fy swydd neu'n datblygu yn fy ngyrfa?**

Mae aros yn eich swydd neu ddatblygiad proffesiynol parhaus yn y gwaith yn ymwneud â’ch perfformiad a'ch ysfa. Mae'n gadael i eraill wybod mai chi oedd y person cywir am y swydd, fodd bynnag, mae gwella'ch hun a pharhau i ddatblygu hefyd yn bwysig.Mae'r cylch gyrfa'n ddiddiwedd os oes gennych yr ewyllys i lwyddo.Symudwch ymlaen drwy gymryd cam yn ôl (i gam un) a dechreuwch y broses unwaith eto o'r dechrau. |